Diari Oficial de la Generalitat Valenciana


Sumari del DOGV 7046, del 14-06-2013 (2013/5983)

Informació pública de la sentència dictada per la Secció Quinta de la Sala Tercera del Tribunal Suprem, en el Recurs de Cassació número 008 / 0005769 / 2010,
-------------------------------------------------------------------------------------------------------------------------------------------------------------

### Dades del document

Número de DOGV
:   7046

Data del DOGV
:   14-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5983


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la sentència dictada per la Secció Quinta de la Sala Tercera del Tribunal Suprem, en el Recurs de Cassació número 008 / 0005769 / 2010, [2013/5983]  
Procediment ordinari número 1/000060/2008-T  
María Ángeles Momparler Carrasco, secretària judicial de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber que en el procediment ordinari amb el número 1/000060/2008-T, interposat per la Delegació del Govern a la Comunitat Valenciana contra l'Acord de la Comissió Territorial d'Urbanisme de la Conselleria de Territori i Vivenda, de data 7 de novembre de 2007, pel qual s'aproven l'homologació i el pla parcial de modificació del Pla General Pla del Rector de Paterna, ha recaigut resolució en data 12 d'abril de 2013, dictada per la Secció Quinta de la Sala Tercera del Tribunal Suprem, en recurs de cassació número 008/0005769/2010, la part dispositiva de la qual és del següent tenor literal:  
«Dispositiva  
Que rebutgem les causes d'inadmissió al·legades i declarem que és procedent el recurs de cassació interposat per l'advocat de l'Estat, en la representació que legalment té de l'Administració General de l'Estat, contra la sentència de data 8 de juny de 2010, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu número 60/2008, la qual, per consegüent, anul·lem, alhora que estimem el recurs contenciós administratiu interposat per l'advocat de l'Estat, en la indicada representació, contra l'Acord de la Comissió Territorial d'Urbanisme de València, de data 7 de novembre de 2007, pel qual es va acordar l'homologació parcial modificada del Pla General de l'Àrea Pla del Retor del terme municipal de Paterna (València), condicionada l'aprovació de dos exemplars diligenciats i visats del text refós perquè foren segellats per la Comissió Territorial d'Urbanisme, i contra l'aprovació definitiva del dit instrument de planejament, acordada en data 17 de desembre de 2007, per resolució del conseller de Medi Ambient, Aigua, Urbanisme i Habitatge; acords que també declarem nuls per ser contraris a dret, sense fer expressa condemna al pagament de les costes processals produïdes en la instància i en este recurs de cassació.  
  
  
Esta és la nostra sentència, que haurà de ser inserida pel Consell General del Poder Judicial en la publicació oficial de jurisprudència d'este Tribunal Suprem, definitivament jutjant, que pronunciem, manem i firmem».   
I, per tant, anul·la la Sentència d'esta sala número 000953/2010 la part dispositiva de la qual és del següent tenor literal:  
«Dispositiva  
Desestimar el recurs plantejat per la Delegació del Govern a la Comunitat Valenciana contra l'Acord de la Comissió Territorial d'Urbanisme de la Generalitat Valenciana, de 7 de novembre de 2007, ampliat al de 17 de desembre de 2007, pel qual s'aproven l'homologació i el Pla Parcial del Sector Pla del Rector del terme municipal de Paterna. Es declara conforme a dret el dit acord, sense costes».  
Cosa que es fa pública als efectes preceptuats en l'article 72.2, en relació amb el 107.2 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 4 de juny de 2013.- La secretària: María Ángeles Momparler Carrasco.